קונצרט פתיחה חגיגי- הקאמרטה הישראלית ירושלים עם הסולן הכנר איתמר זורמן
2025-10-30 21:00 - 22:30 (Asia/Jerusalem) | אולם בר אוריין
קונצרט פתיחה חגיגי- הקאמרטה הישראלית ירושלים עם הסולן הכנר איתמר זורמן
חמישי, 30.10.2025 21:00 אולם בר אוריין
הקונצרט מוקדש ליהודה זיסאפל ז"ל, איש ההיי- טק, המוסיקה והתרבות.
שותף לדרך של "קשת אילון" שתרם רבות למוסיקה הקלאסית הישראלית.
קונצרט הפתיחה של סדרת הקונצרטים של קשת אילון יהיה אירוע מרהיב של הקאמרטה הישראלית ירושלים. יתארח בו הכנר הסולן הנפלא איתמר זורמן,
בוגר קשת אילון והיום נמנה על הסגל הבכיר של קשת אילון.
תזמורת הקאמרטה הישראלית ירושלים נחשבת כיום לאחת התזמורות הקאמריות הטובות בעולם.
עבודתו המקצועית הבלתי מתפשרת של המייסד אבנר בירון עם התזמורת,
שילוב נגנים עולים עם מוסיקאים ישראלים ובניית תוכניות קונצרטים מקוריות וייחודיות הביאו את הקאמרטה לאיכויות מיוחדות,
המתבטאות ברמת ביצוע גבוהה ביותר והקפדה סגנונית.
מעבר לחשיבותה המקצועית והתרבותית, התזמורת מגלה מעורבות חברתית גדולה ועושה רבות למען החינוך המוסיקלי בארץ.
בתוכנית:
מוצרט / קונצ'רטו לכינור מס' 4, ק' 218
באך / קונצ'רטו לכינור במי מז'ור, רי"ב 1042
שוברט / סימפוניה מס' 5, ד' 485
לינק לרכישת כרטיסים: https://www.eventer.co.il/ka7nf

הקרנה ומפגש עם היוצרת של הסרט: עדה אימי האדריכלית
2025-11-13 18:00 - 20:00 | אולם בר אוריין, קיבוץ אילון
הקרנת הסרט: עדה – אמי האדריכליתומפגש עם היוצרת – יעל מלמד
עדה כרמי־מלמד היא אחת האדריכליות הפוריות בדורה בארץ ומחוצה לה. מבעד לעדשת המצלמה של בתה הקולנוענית, יעל מלמד, מתגלה גיבורה יוצאת דופן ונחבאת אל הכלים שסיפור חייה שזור בסיפורה של המדינה הסוערת והאהובה שלה. עם נקודת מבט מעוררת מחשבה על מושגים כמו "מקום", "בית" ו"מדינה", ועל רקע המאבקים לשמירה על הדמוקרטיה השברירית בישראל, כרמי־מלמד מספקת הצצה נדירה לעולמה הפנימי ומזמינה את הצופים להרהר בשאיפות האישיות שלהם כלפי החברה בארץ והכיוון שאליו שועטת הציבוריוּת הישראלית. כמי שפועלת במשך עשורים לשיפור המרחב הציבורי בעודו מידרדר והופך טעון יותר, כרמי־מלמד מביטה נכוחה על האופן שבו דווקא השאיפה לקִדמה ושינוי תמידי עשויה לגרום לנו לשכוח מאיפה באנו.הסרט זכה בפרס הצילום בפסטיבל ירושלים ומוקרן כיום על מסכים ברחבי העולם.
ישראל 2024 | 82 דקות | עברית, אנגלית | תרגום לעברית
חמישי | 13.11 | 18:00 | אולם בר אוריין, אילוןהכניסה ללא עלות, יש להזמין כרטיסים בלינק האירוע.
בימוי:יעל מלמדהפקה:הילה מדליה, יעל מלמדצילום:דניאל קדם, גיא רזעריכה:שרון יעישעיצוב פסקול:יוסי אפלבאוםמקור:מדליה הפקותגופים תומכים:yes דוקו, הקרן החדשה לקולנוע וטלוויזיה, קרן קשת, קרן עזריאלי, The Jaffe Foundation, Jewish Story Partners, Israel Film Center

אנסמבל ססיליה – מזמור לססיליה הקדושה
2025-11-28 20:00 - 22:00
אנסמבל ססיליה – מזמור לססיליה הקדושה
שישי 28.11.2025 20:00 אולם בר אוריין
תכנית לשמינייה קולית א-קפלה החוקרת את המוסיקה הליטורגית המקודשת,
מוסיקת העם ומה שביניהן במרכז הקונצרט יצירתו של בנג'מין בריטן, מזמור לססיליה הקדושה.
לאחר הזכייה המרגשת במקום הראשון בתחרות המקהלות הבין לאומית בהונגריה באפריל 2025, אנסמבל ססיליה מביא את תכנית הזכייה חזרה לארץ. בתכנית זו, יצא האנסמבל למסע קולי שבין מוסיקה קדושה ומקודשת לבין מוסיקה של חול- כאשר כל התוכן מבוצע א-קפלה, ללא ליווי כלים, ובשמונה קולות לשמונה זמרים. במרכז התכנית עומדת יצירתו של בנג'מין בריטן, "מזמור לססיליה הקדושה", אחת מהיצירות המרכזיות לכתיבה א-קפלה שמציגה מורכבות הרמונית מיוחדת, ומהללת את פטרונית המוסיקה והאמנויות. עוד בתכנית: מיצירות מונטוורדי, בירד, צבי אבני, אודי פרלמן, גאורגי אורבן ועוד.
אנסמבל ססיליה הוא שמיניה קולית המתמחה בביצוע יצירות א-קפלה. כל אחד מזמריה הוא זמר סולן ובעל הכשרה קלאסית מהארץ והעולם, ורבים מזמריה מופיעים במקביל להופעתם באנסמבל ססיליה על הבמות הכי גדולות בארץ עם מיטב התזמורות הפעילות כיום.
בתוכנית:
*הזכות לשינויים שמורה, זה אינו סדר התכנית
מוסיקה מקודשת מהעולם
Byrd: Haec Dies
Orbán György – Pange lingua
Monteverdi: Cantate Domino
Orban- Daemon Irrepit
Britten – Hymn to st Cecilia
מוסיקה מקודשת מהיהדות
Avni – mizmorei tehilim צבי אבני- מזמורי תהילים
Hannani- Kol Hanshama אבנר חנני- כל הנשמה
Ben Haim- Elohai Tsidki פאול בן חיים- אלוהי צדקי
Braun- Dror Yikra יחזקאל בראון- דרור יקרא
Perlman- Psalms אודי פרלמן- מזמורי תהילים
מקודש לחול: מה שבין מוסיקה מקודשת לעממית
מרק לברי- הורה
Swingle- Danny Boy (Traditional)
פרץאהרוני- עיבוד: מנחם ויזנברג- עין גדי
מן המקורות זראי- עיבוד: מנחם ויזנברג- ויבן עוזיהו
אחינעם ניני וגיל דור לאה גולדברג- עיבוד: גלעד כהן
המוסיקאים:
לוטם טאוב
תום בן ישי
מאיה הלר
נעה דורון
תם קרני
יעקב הלפרין
גיא פלץ
יואב איילון
ניהול מוסיקלי – גיא פלץ
ניהול אמנותי – נעמי פארן

חשיפה לצפון בקשת אילון: חגיגות הפסנתר של תחרות רובינשטיין !!! האירוע נדחה!!!25-27 בדצמבר
2025-12-25 17:00 - 2025-12-30 03:00
*****************האירוע נדחה!!! פרטים בקרוב!!! *************************
חגיגות הפסנתר השנתיות של עמותת ארתור רובינשטיין יתקיימו השנה בשיתוף פעולה עם המרכז למוסיקה קשת אילון, בקיבוץ אילון שבגליל המערבי.
סוף שבוע שכולו מוסיקה וטבע, בנוף פסטורלי עוצר נשימה, עם הפסנתרנים הישראלים שהתקבלו לתחרות רובינשטיין 2026 ועם מוסיקאים ישראלים מובילים: תייסיר אליאס, זוהר פרסקו, אליאס אליאס, מיכל קורמן, איתן מיכנובסקי, עדי הארוני ובשארה הארוני.
בתוכנית החגיגות: סרט בליווי מוסיקה חיה, מפגש מוסיקלי מרתק עם אמן העוּד תייסיר אליאס ואמן כלי ההקשה זוהר פרסקו, קונצרט קאמרי עם יצירות מאת בטהובן, שוברט ומנדלסון ומיני מרתון עם המתחרים הישראלים בתחרות רובינשטיין 2026.

כיתת אמן עם הכנר הבינלאומי ואדים גלוזמן
2026-01-02 17:15 - 18:15 | אולם בר אוריין
כיתת האמן עם הכנר ואדים גלוזמן היא שיעור פתוח בה יעבוד ואדים על הבמה, עם תלמידים מצטיינים של הסמינר.
זוהי הזדמנות מרתקת לצפות בתהליך היצירתי חי, על הבמה ולהיחשף לכנרים המבטיחים של העתיד בתחילת דרכם.
ואדים גלוזמן מוכר ברחבי העולם כאחד הסולנים המובילים בימינו ומפיח רוח חדשה ותשוקה בעידן הזהב של מסורת הנגינה בכינור. הכנר הישראלי מנגן כסולן עם התזמורות והמנצחים המובילים בעולם, בהם טוגאן סוחייב עם הפילהרמונית של ברלין, הסימפונית של בוסטון ותזמורת פריז, נמה ירווי עם הסימפונית של שיקגו ותזמורת שווייץ המערבית, ריקרדו שאיי עם תזמורת הקונצרטחבאו המלכותית, תזמורת הגוונדהאוס והסימפונית של גטבורג, ועם תזמורת קליבלנד בניצוחם של האנו לינטו ומיכאיל יורובסקי. ועוד.
ואדים גלוזמן, מורה ב"קשת אילון" ובוגר המחזור הראשון של המרכז המוסיקלי.
שישי | 2.1 | 17:15 | אולם בר אוריין , קיבוץ אילון
הכניסה חופשית

רביעיית הצ'לים- מבאך ועד פיאצולה
2026-01-02 20:00 - 22:00
רביעיית הצ'לים- מבאך ועד פיאצולה
2.1.2026 שישי 20:30 אולם בר אוריין
במסגרת סמינר אביב של קשת אילון
רביעיית צ׳לנים מהתזמורת הפילהרמונית הישראלית בקונצרט מגוון.
זהו מסע מוסיקלי שעובר דרך באך, דביסי, ארוו פרת׳, פיאצולה ועוד רבים אחרים וטובים.
הרן מלצר, ליה פרלוב, גל ניסקה, לינור כץ

קונצרט הגאלה השנתי קשת אילון 2025
2026-01-03 19:00 - 22:00 | מרכז ענב תל אביב
קונצרט הגאלה השנתי של קשת אילון ייערך במרכז ענב.
זהו מופע מרהיב של כשרונות צעירים, שרק לעתים רחוקות ניתן לשמוע כמותם.
כל ההכנסות הן תרומה להמשך פעילותה של קשת אילון, ותמיכה בשיבה הביתה ושיקום קמפוס קשת אילון.

הקרנת הסרט - "אורנה ואלה" בהפקת סרטי האחים הימן ושיחה עם היוצר תומר הימן ואחת מגיבורות הסרט.
2026-01-10 17:00 - 19:00 | אולם בר אוריין
26 שנה אחרי שמסעדת אורנה ואלה נפתחה ברחוב שינקין והפכה למוסד קולינרי תל אביבי מצליח, מחליטות אורנה אגמון ואלה שיין לסגור את מפעל חייהן המשותף.
בשבוע האחרון לפעילות המקום מתלווה אליהן הבמאי תומר הימן, שעבד בשנים הראשונות של המסעדה. הדינמיקה האינטנסיבית המלווה את הימים האחרונים והפרידה מקהל הלקוחות, המתכונים והעובדים,
מייצרת שיחות אינטימיות וחד-פעמיות. מערכת היחסים המורכבת בין שתי הנשים נחשפת במנעד רגשות עזים של אהבה, תלות רגשית, רצונות אחרים ופחדים.
הסרט מעז לשאול שאלות על מימוש עצמי, מחיר החופש וגעגוע לתקופה שלא תחזור.

חשיפה לצפון- חגיגות הפסנתר, עמותת ארתור רובינשטיין בשיתוף קשת אילון
2026-02-27 12:30 - 2026-02-28 14:30
תחרות רובינשטיין לפסנתר והמרכז למוסיקה קשת אילון בסוף שבוע שכולו מוסיקה, טבע, פסנתר וכלי קשת
תחרות רובינשטיין עולה צפונה למרכז למוסיקה קשת אילון שבגליל המערבי, לסוף שבוע של חגיגות פסנתר וכלי קשת, עם מוסיקאים ישראלים ובינלאומיים מובילים: דניאל צ'ובאנו, תייסיר אליאס, זוהר פרסקו, אליאס אליאס, עדי הארוני ובשארה הארוני ואיתן מיכנובסקי.
בתוכנית החגיגות: רסיטל מיוחד עם הפסנתרן דניאל צ'ובאנו – חביב הקהל והזוכה במדליית הכסף בתחרות רובינשטיין 2017, מפגש מוסיקלי עם שניים מהמתחרים הישראליים בתחרות רובינשטיין הקרובה איתמר פיינברג וליאור ליפשיץ, סרט בליווי מוסיקה חיה, מפגש מוסיקלי מרתק עם אמן העוּד תייסיר אליאס ואמן כלי ההקשה זוהר פרסקו וקונצרט קאמרי עם יצירות

הקבינט של ד"ר קליגרי - סרט אילם בליווי מוסיקה חיה מקורית
2026-03-20 20:00 - 22:00 | אולם בר אוריין
מופע זה מחייה מסורת של צפייה בסרטים ישנים כפי שנעשה לפני כמאה שנים, שבה בוצעה מוסיקה חיה כדי ללוות את הסרט ולהעצים את חווית הקהל.
הקבינט של ד"ר קליגרי (1920), מיצירות המופת של המאה העשרים בבימוי של רוברט וויין, מגולל את סיפורם ההזוי של ד"ר קליגרי, צ'זארה הצייתן, הסהרורי, חוזה העתידות ותושבי עיירה גרמנית קטנה, בה מתבצעת שורת רציחות מסתוריות.
הסרט הוצג במתכונת זאת בפסטיבלים רבים בארץ ובאירופה.
האחים יוני (צ'לו) ויובל (ויולה) גוטיליבוביץ' מנגנים ביחד מאז שהחלו לנגן לפני כ 30 שנה.
היום הם מנהלים קריירות מובילות, עצמאיות, רב תחומיות.

קונצרט בהפתעה
2026-04-17 20:00 - 22:00 | אולם בר אוריין
פרטי הקונצרט ינתנו במהלך השנה.
זו הזדמנות עבור קשת אילון לגוון את הסדרה בקונצרט יוצא דופן
ועבורכם ליהנות מעוד חלק מוסיקלי איכותי ומרומם בסדרת הקונצרטים לשנת 2025 – 2026.

רק אתמול זכו- קונצרט הזוכים של תחרות רובינשטיין
2026-05-29 20:00 - 22:00 | אולם בר אוריין
קונצרט שלושת הזוכים בתחרות הבינלאומית ה – 18 לפסנתר על שם ארתור רובינשטיין בחודש מאי 2026 בת"א.
כיד המסורת הטובה, זו השנה הרביעית שזוכי התחרות הבינלאומית על שם ארתור רובינשטיין נותנים לנו, תושבי הפריפריה, להינות מדור העתיד של הפסנתרנים כאן בקיבוץ אילון.
תודה לעדית צבי שיזמה את שיתוף הפעולה ולאריאל כהן הממשיך את דרכה.
בהצלחה לזוכים.
שמות הפסנתרנים המבצעים יפורסמו בתום התחרות.

הביטלס בביצוע טרמולו ונשפני הפילהרמונית הישראלית
2026-06-12 20:00 - 22:00 | אולם בר אוריין
נגני כלי ההקשה טרמולו פוגשים את נשפני הפילהרמונית הישראלית.
שירי הביטלס בעיבודים מרהיבים מלאי דמיון ובהתכתבות עם מגוון סגנונות מוזיקליים.
כלי הקשה: תומר יריב, דפנה סגל, דניאל סולומונוב, ליאור טל, תומר גלילי ושלו קולודיצקי
חצוצרות: יגאל מלצר ויובל שפירא
טרומבון: טל בן רעי
טובה: אנטון לוצקי

טרמולו לילדים- בראשית, סיפור הבריאה מזווית אחרת
2026-06-13 11:00 - 12:30 | אולם בר אוריין
בראשית
הצגה מוזיקלית מסקרנת ומלאת דמיון, שבה סיפור הבריאה מקבל תפנית מפתיעה!
מסע מוזיקלי סוחף אודות סיפור הבריאה, דרך עיניו של הנחש, בליווי נגינה חיה של יצירות קלאסיות על כלי הקשה, בביצוע מלא עוצמה של נגן טרמולו, שמובילה את הקהל לחוויה יוצאת דופן של צלילים, סיפור ורגש.
מחזה ובימוי: הדס קלדרון ועודד אהרליך
עיבודים: תומר גלילי
תלבושות: לימור הרשקו דרור
משחק ונגינה: תומר גלילי / דניאל סולומונוב
ההצגה מתאימה לגילי 4-7
